Алы адæмыхаттæн дæр ис йæхи мадæлон æвзаг. Уый йын равзæры æмæ сфидар, сфæрæзджын вæййы йæ цардвæндагыл. Уый фæрцы иу адæмыхатт кæрæдзийы хъæр бамбарынц, кæрæдзийы зондæй сæ зондахаст цардмæ, дунемæ иу свæййы, æмæ сыл æнцондæр цæрæнбонтæ скæны. Гъе, уымæ гæсгæ йæ банкъарынц, цыма сын Хуыцауы лæвар у, уыйау. Æмæ йæ фæхъахъхъæнынц цæстыгагуыйау. Мах, ирон адæм дæр нæ мадæлон ирон æвзаг нымайæм Хуыцауы лæварыл, æмæ нæм æрхæццæ æппынкъаддæр дæс мин азы сæрты.